ELŐTERJESZTÉS

Bonyhád Város Képviselő - testületének 2016. június hó 30. nap

rendes/rendkívüli testületi ülésére

|  |  |
| --- | --- |
| Tárgy: | A települési szilárd hulladékkal kapcsolatos helyi közszolgáltatásról szóló 11/2013. (IV.27.) rendelet módosítása |
| Előterjesztő: | dr. Puskásné dr. Szeghy Petra jegyző |
| Előterjesztést készítette: | Márton Antal |
| Előterjesztés száma: | 103. számú |
| Mellékletek száma: | - |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Bonyhád Város Önkormányzatának Képviselő-testülete 2013-ban alkotta meg a települési szilárd hulladékkal kapcsolatos helyi közszolgáltatásról szóló 11/2013. (IV.27.) rendeletet

(továbbiakban: helyi rendelet). A helyi rendelet módosítását indokolja, hogy a központi jogszabályok nagymértékű módosításokon estek át.

A hulladékról szóló 2012. évi CLXXXV. törvény (a továbbiakban: htv.) 35 § (1) bekezdése, valamint a 88. § (4) bekezdése tartalmaz rendelkezéseket a helyi rendeletekre vonatkozóan. A htv. 2016. április elsejétől rendelkezik a díjbeszedés és a hátralékkezelés új szabályairól, miszerint ezeket a feladatokat a Nemzeti Hulladékgazdálkodási Koordináló és Vagyonkezelő Zrt. látja el.

A környezetvédelmi és természetvédelmi hatósági és igazgatási feladatokat ellátó szervek kijelöléséről szóló 71/2016. (III.30.) kormányrendelet alapján a Fejér megyei Kormányhivatal Környezetvédelmi és Természetvédelmi Főosztály az illetékes, így az előterjesztés elkészültét követően elküldjük véleményezésre.

A Jat. kötelező feladatként állítja a jogszabály előkészítője elé, hogy előzetes hatásvizsgálatot folytasson le, felmérve ezzel a szabályozás várható következményeit. Megfelelve a Jat 17. § (1)-(2) bekezdésben foglalt előírásnak, az előzetes hatásvizsgálat eredményéről hatásvizsgálati lapot készítettünk, melyet tájékoztatásul csatolunk az előterjesztéshez.

**Részletes indokolás**

**1.§-hoz**

(1) Szükséges egyértelműsíteni, hogy a rendelet személyi hatálya a tulajdonosra, birtokosra és használóra is kiterjed.

**2.§-hoz**

(6) 2016. április 1. napjától a díjfizetés a Koordináló szerv részére történik.

(7) A Koordináló szerv a díjról negyedévente állít ki számlát.

(8) A díjat a kiállított számla alapján kell megfizetni.

(9) A díjhátralék adók módjára behajtható köztartozás, melyet a Koordináló szerv jogosult behajtani.

(10) A díjhátralékkal kapcsolatos felelősségi szabályokról rendelkezik.

**3.§-hoz**

(8) Az elkülönített hulladékgyűjtéshez szükséges edényzet biztosításáról rendelkezik.

Kérem a Tisztelt Képviselőket, hogy a rendelettervezet elfogadását támogatni szíveskedjenek!

Bonyhád, 2016. június 22.

dr. Puskásné dr. Szeghy Petra

jegyző